เรื่องร้องเรียน: กลิ่นเหม็นขยะทุกวัน  โดยเฉพาะเวลากลางคืน  เริ่มมาตอนหัวค่ำ  คาดว่ามาจากโรงขยะ 800ตัน อ่อนนุช86  แจ้งครั้งนี้ทางนี้เป็นครั้งที่ 3 ทาง 1555 1 ครั้ง  เมื่อไกร่จะแก้ไขได้ครับ
การดำเนินการของเจ้าหน้าที่: ตามที่ประชาชนร้องเรียนผ่านระบบApplication Traffy Fondueเมื่อวันที่ 7 มีนาคม  2566 เวลา 21.45น. รหัสรับเรื่อง 2023-HMYGPG เรื่อง กลิ่นขยะจากดรงกำจัดขยะอ่อนนุชมีกลิ่นแรงมาก  เจ้าหน้าที่ศูนย์กำจำมูลฝอยอ่อนนุชได้ลงพื้นที่ตรวจสอบบริเวณพื้นที่ที่มีผลกระทบจากกลิ่น พื้นที่ เฉลิมพระเกียรติ ร9 ซอย 62 แขวงดอกไม้ เขตประเวศ กรุงเทพมหานคร  ขณะลงพื้นที่ไม่มีกลิ่น ทางศูนย์กำจัดมูลฝอยอ่อนนุชได้ดำเนินการแก้ไขปัญหาความเดือดร้อนอย่างเร่งด่วนและตรวจสอบการปฏิบัติงานของผู้รับจ้างอย่างเคร่งครัดดังนี้     	 	1. การแก้ไขและป้องกันปัญหากลิ่นของมูลฝอยในระยะยาวกองกำจัดมูลฝอยสำนักสิ่งแวดล้อม กรุงเทพมหานคร ได้ดำเนินโครงการกำจัดมูลฝอยโดยการใช้เทคโนโลยีการกำจัดมูลฝอยที่ทันสมัยมีระบบป้องกันกลิ่นที่มีประสิทธิภาพและสามารถนำมูลฝอยมาใช้ให้เกิดประโยชน์สูงสุด อีกทั้งเป็นการนำมูลฝอยมาเป็นเชื้อเพลิงเพื่อผลิตกระแสไฟฟ้าซึ่งเป็นพลังงานจากมูลฝอยมาทดแทนการใช้เชื้อเพลิงจากฟอสซิลและเมื่อโครงการแล้วเสร็จจะสามารถเพิ่มประสิทธิภาพการกำจัดมูลฝอย และลดปัญหากลิ่นของมูลฝอย 	2. จัดให้มีเจ้าหน้าที่ลงสำรวจปัญหากลิ่นของมูลฝอย จากประชาชนบริเวณรอบๆพื้นที่ศูนย์กำจัดมูลฝอยอ่อนนุชอย่างสม่ำเสมอ เพื่อรับฟังปัญหาความเดือดร้อน และนำข้อมูลมาปรับปรุงระบบการกำจัดมูลฝอยให้มีประสิทธิภาพมากขึ้น 	3. เพิ่มการล้างทำความสะอาดโรงงานกำจัดมูลฝอย เร่งดำเนินการกำจัดมูลฝอยให้หมดวันต่อวัน โดยไม่มีมูลฝอยตกค้าง. เพิ่มการฉีดพ่นสารจุลินทรีย์ดับกลิ่นมูลฝอยที่บริเวณลานรับมูลฝอย และแหล่งกำเนิดกลิ่นในแต่ละกิจกรรมการกำจัดมูลฝอย
ความเห็นของผู้แจ้ง: ขอขอบคุณ และเป็นกำลังใจให้เจ้าหน้าที่ระดับปฏิบัติการทุกคนครับ ส่วนข้อ2 รบกวนเจ้าหน้าที่ที่สำรวจนะครับ  กลื่นชอบมากลางคืนนะครับ บางทีหลัง 20.00 น ครับ
พื้นที่: แขวงดอกไม้ เขตประเวศ กรุงเทพมหานคร